HILLSONG TV Vaarallinen julistus
Isä meidän, pyhitetty olkoon nimesi, kaikkia nimiä korkeampi.
Siinä nimessä meillä on tulevaisuus ja toivo.
Sitä nimeä ei mikään demoninen valta kestä.
Herra, Sinä saat ihmiset polvilleen ja Jeesuksen luo uuteen alkuun.
Herra, keskitymme nyt vaaralliseen julistukseesi, jonka annoit vuorella, -
ja joka käänsi tavallisen ympäri ja sai meidät vaihtamaan -
taistellen ja menneisyyden ja rikkinäisyyden mukaan elämisen -
elämään rakkauden ja armon mukaan. Miten kaunista se onkaan.
Mikä kunnia se onkaan edustaa Kuningasta.
Mikä kunnia se onkaan elää Sanasi voimasta ihanuutesi mukaan.
Isä, tapahtukoon tahtosi. Jeesuksen nimessä.
Jeesuksen nimessä...
Aamen!
"Vaarallinen julistus".
Aloitan kertomalla etuovestani. Se on painavaa, puristettua puuta.
Lapsenlapset leikkivät eteisessä oven edessä. He poistuivat siitä hetkeksi, -
ja silloin kuului rysähdys, joka pistää juoksemaan, kun lapsia on paikalla.
Koko etuovi oli romahtanut.
Se kaatui suoraan karmeistaan, -
rysähti lattialle ja vaurioitti puulattiaa pahasti.
Jos lapset olisivat olleet siinä, tilanne olisi ollut musertava.
Kävi ilmi, että ovessa oli vialliset saranat.
Se on niin painava ovi, etten saa nostettua sitä yksin.
Saranoissa oli vikaa.
Elämme maailmassa, joka on viallisesti saranoitu.
Se putoaa helposti saranoiltaan.
Se on kaunis ajatus, että Jeesus on historian sarana.
Ilman Häntä, elämme saranattomassa maailmassa -
ja ihmiset elävät saranoimatonta elämää.
Kol. 1:17: "Ja hän on ennen kaikkia, -
ja hänessä pysyy kaikki voimassa."
Sana "voimassa" tarkoittaa, että kaikki pysyy Hänessä koossa.
Eli ilman Häntä kaikki putoaa saranoiltaan.
Historian sarana.
Miten ihmeellinen ajatus se onkaan?
Onko Jeesus elämäsi sarana?
Se, joka sulkee oven vanhoilta asioilta, järkytyksiltä, -
epäonnistumisilta, särkyneistä ja kipeistä asioista.
Se, joka avaa oven kauniiseen, uusien alkujen uuteen näkymään, -
Jumalan läsnäoloon ja tarkoitukseen, vihreään horisonttiin ja kaikkeen, -
mitä Jumala on suunnitellut varallesi.
Jeesus toi mukanaan maan päälle vaarallisen julistuksen.
Se tiivistettiin siinä, kun Jeesus tuli uudelle vuorelle -
ja toi uuden evankeliumin, joka oli vähintäänkin epätavallinen.
Se oli erikoinen ja poikkeuksellinen. Se oli täysin kulttuurinvastainen.
Se oli kirjaimellisesti vaarallinen julistus.
Historiassa on annettu monia julistuksia.
On julistettu rauhaa ja sotaa.
Mieleen tulee heti suuria, kuuluisia julistuksia.
Esimerkiksi välittömästi tulee mieleen 4.7.1776, -
jolloin Amerikan 13 siirtokuntaa, jotka sotivat Iso-Britanniaa vastaan, -
päättivät kokoontua ja julistaa itsenäisyyden.
Se oli vaarallinen julistus, koska he päättivät, -
etteivät he enää alistu Iso-Britannian sotilaiden valtaan.
Se julistus sai aikaan vastakulttuurin, -
uuden alun ja lopulta upouuden valtion.
Se oli vaarallinen julistus, -
ja sille oli tunnusomaista vastakulttuuri, -
uusi radikaali vastakulttuuri.
10. toukokuuta 1940 Winston Churchill.
Natsi-Saksa ahdisti Iso-Britanniaa ja aikoi hyökätä.
Winston Churchill tunnettiin suurista puheista. J.F. Kennedy sanoi, -
että Churchill mobilisoi englannin kielen ja lähetti sen taisteluun.
Hän osasi koota ihmiset tukemaan yhteistä asiaa.
Kun hän oli parlamenttitalossa brittien odottaessa hyökkäystä, hän sanoi: -
"Minulla ei ole teille tarjolla mitään muuta kuin verta, hikeä ja kyyneleitä."
Sama johtaja sanoi heille, että he tais- televat rannoilla, merellä ja pelloilla.
Se sama johtaja kokosi kansan yhteisen asian taakse.
Seuraavaksi mieleen tulee 28.8.1963, -
jolloin Martin Luther King Jr. antoi Lincolnin muistomerkin portailla -
250 000:lle kansalaisoikeuksien puolustajalle vaarallisen julistuksen, -
joka alkoi "Minulla on unelma."
Se vaarallinen julistus vaati paljon omistautumista ja uhrauksia, -
mutta lopulta se johti hänen unelmaansa. Lopulta voitiin sanoa: -
"Vihdoin vapaita, kiitos Kaikkivaltiaan Jumalan, olemme vihdoin vapaita."
Maailma on ollut täynnä julistuksia, osa sodasta, -
osa vastakulttuurisia julistuksia rakkaudesta ja rauhasta.
Jeesuksen julistus oli kulttuurinvastainen.
Thomas Jeffersonin itsenäisyysjulistuksen tavoin -
se toi mukanaan uuden alun, upouuden, radikaalin vastakulttuurin.
Jeesuksen julistus oli vähän kuin Winston Churchillin.
Se kokosi ihmiset yhteisen asian taakse.
Se asia oli Jeesus itse.
Syy, miksi Hän sanoi syntyneensä ja tulleensa maailmaan.
Siitä asiasta Jeesuksen julistuksessa oli pohjimmiltaan kyse.
Ja tietysti Jeesuksen julistuksen henki oli sama -
kuin Martin Luther Kingin julistuksessa rauhasta ja vapaudesta.
Sekin vaati omistautumista, elämän antamista jonkin puolesta ja uhrausta.
Olivatpa julistukset sodan tai rakkauden ja rauhan julistuksia, -
ne ovat vaarallisia.
Me tunnemme monien sodanjulistusten vaarat.
Joku yritti olla historian sarana, mutta se sarana olikin viallinen.
Jeesus on virheetön sarana.
Viallisen saranan varassa sota on ollut todella vaarallinen.
Mutta sekin on vaarallista, että päättää rakastaa.
Puhumme vaarallisesta julistuksesta, -
joka rakentui vuorisaarnassa autuaaksijulistuksille, -
toisen posken kääntämiselle, ylimääräisen virstan kulkemiselle.
Se on vaarallinen julistus. Miksi se on vaarallinen?
G.K. Chesterton sanoi: -
"Kristinuskoa ei ole koeteltu ja havaittu puutteelliseksi.
Se on havaittu vaikeaksi, ja siksi sitä ei ole kokeiltu."
Mieti sitä hetki. Se on vaarallinen. Se on vaikea.
Se on kokoontumista kaikkein suurimman asian taakse, -
uhraukseen omistautumista ja Herran kunnioittamista ja priorisointia -
luottaen kaikkeen, mitä Hän on varannut meille.
Sekä sodan että rauhan julistuksessa menetetään elämää.
Jeesus antoi henkensä. Se maksoi Hänelle Hänen elämänsä.
Historian saatossa monet ovat uhranneet elämänsä -
edustamansa kansan hyväksi.
Nousemme kunnioittamaan niitä, jotka maksoivat sodassa hengellään.
Mutta Jeesuksenkin julistuksella oli hinta: Hän uhrasi elämänsä.
Tämä vaarallinen julistus tarvitsee seurakuntaa, -
joka sitoutuu sanomaan: "Annan elämäni Jumalan valtakunnalle.
Annan elämäni ihmisten rakastami- seen ja Kuninkaan kunnioittamiseen."
Se voi olla vaarallista. Jos Ronald Reagan eläisi, hän olisi 104-vuotias.
Hän sanoi: -
"Meitä ei koskaan kukisteta, paitsi jos lakkaamme uskomasta Jumalaan."
Upea toteamus!
Vaikka Jeesuksen palveleminen on vaarallinen julistus, -
niin kunhan uskomme Jumalaan, olemme osa vastausta -
ja edustamme toivoa. Sota voi olla todella merkityksetöntä.
On paljon julmuutta ja turmelusta. Silti Jeesus tuli maan päälle -
tavoittamaan ihmiset heidän syvimmässä turmeluksessaan.
Tässä on kyse ihmisten rakastami- sesta, palvelemisesta ja auttamisesta.
Jeesuksen elämä oli vaarallinen julistus.
Mitä sinun elämäsi julistaa?
Mitä seurakuntamme julistaa?
Julistetaan, että aiomme palvella tänä vuonna entistä enemmän -
Kuningas Jeesusta, kuningasten Kuningasta ja herrain Herraa.
Sota voi olla merkityksetöntä, -
mutta elämä rakkauden ja armon julis- tuksen mukaan on täynnä merkitystä.
Kaikki Jeesuksen elämässä ja kuolemassa -
siitä hetkestä kun Hän syntyi aina kuolemaan saakka -
oli vaarallista julistusta. Koko Jeesuksen elämä oli julistusta.
Kun Jeesus syntyi, taivaallinen sotaväki liittyi enkelin seuraan -
ja he julistivat kulttuurinvastaisesti: -
"Rauha maassa ja hyvä tahto ihmisille."
Se oli vierasta ja erilaista. Se käänsi maailman ylösalaisin, -
että Jeesus tuli täynnä hyvää tahtoa -
mukanaan rauhan sanoma, joka oli tarkoitettu koko ihmiskunnalle.
On voimallista saada edustaa sitä vaarallista julistusta.
On voimallista elää palvellen Kuningas Jeesusta, -
kuningasten Kuningasta ja herrain Herraa.
Jeesuksen elämäntapa julisti rakkautta.
Ennen kuolemaansa Jeesus sanoi Joh. 17:26:ssa: -
"Ja minä olen tehnyt sinun nimesi heille tunnetuksi ja teen vastakin -
että se rakkaus, jolla sinä olet minua rakastanut, -
olisi heissä ja minä olisin heissä." Se oli rakkaudenjulistus.
Sitä minä rukoilen. Voimme astua siihen vaaralliseen julistukseen.
Fraasin "historian sarana" teki ensin tunnetuksi kirjailija Thomas Cahill.
Cahill muotoili sen näin: -
"Tavallisesti ajattelemme historian olevan katastrofia toisensa perään, -
sotaa sodan perään ja hävitystä hävityksen perään.
Mutta historia on myös kertomus armosta.
Kertomuksia siunatuista ja selittämättömistä hetkistä, -
jolloin joku teki jotakin toisen hyväksi, pelasti hengen, -
antoi lahjan, antoi jotakin enemmän kuin olosuhteet vaativat.
Miten ihanaa onkaan miettiä historian saranaa, -
mihin Hän sulkee oven joltakulta ja mihin Hän avaa sen.
Rakastan ajatusta vaarallisesta julistuksesta, koska se on voimallinen.
Jeesus käänsi maailman ylösalaisin.
Jeesuksen seuraajat käänsivät maailman ylösalaisin UT:ssa.
Ap. t. 17:5―6:ssa kerrotaan, miten apostolit -
käänsivät maailmansa ylösalaisin: "Mutta juutalaiset joutuivat kiihkoon -
ja ottivat avukseen muutamia pahanilkisiä miehiä joutoväestä, -
haalivat kansaa kokoon ja nostivat kaupungissa metelin..."
He hyökkäsivät Jeesuksen seuraajan, Jaasonin, taloon, ja etsivät heitä -
"...viedäkseen heidät kansan eteen.
Mutta kun he eivät heitä löytäneet, raastoivat he Jaasonin -
ja muutamia veljiä kaupungin hallitusmiesten eteen ja huusivat: -
['Nuo, jotka kääntävät koko maailman ylösalaisin, ovat tännekin tulleet.']"
Nyt on aika kääntää maailma ylösalaisin -
rakkauden ja armon vallankumouk- sella, joka on vastavallankumous.
Se on kulttuurinvastainen ja kuvastaa Jeesuksen sydäntä. Aamen.
Myös edellisessä luvussa Ap. t. 16 -
on kyse Jeesuksen vaarallisesta rakkauden ja armon julistuksesta.
Se julistus sai hahmonsa vuorisaarnassa uudella vuorella.
Vanha vuori oli Siinainvuori eli laki.
Uusi vuori oli se, missä Jeesus toi uuden tavan ja uusia sanoja.
Niitä, jotka alkoivat edustaa sitä, syytettiin kaupungin villitsemisestä, -
maailman kääntämisestä ylösalaisin. Ap. t. 16:20: "Ja vietyänsä heidät -
päällikköjen eteen he sanoivat: 'Nämä miehet häiritsevät -
meidän kaupunkimme rauhaa; he ovat juutalaisia".
Eivät he häirinneet sitä mellakoilla, väkivallalla, vihalla ja sellaisella -
vaan tuomalla uuden tavan. Ap. t. 16:21: "Ja opettavat tapoja, -
joita meidän ei ole lupa omaksua..." Vastakulttuuri, uusi tapa -
vaarallinen julistus. "...eikä noudat- taa, koska me olemme roomalaisia".
On ihanaa palvella vaarallista julistusta, -
joka kääntää maailmamme ylösalaisin ja häiritsee.
Se ei häiritse ihmisiä, vaan syntiä, pimeyttä, kipua ja tuskaa, -
asioita, jotka koettavat hallita, heikentää ja kutistaa ihmisiä.
Vaarallinen julistus tarkoittaa, -
että tuomme Jeffersonin itsenäisyysjulistuksen tavoin -
uuden tavan, uuden kulttuurin, joka synnyttää uuden valtakunnan.
Churchillin tavoin se julistus kokoaa ihmiset yhteisen asian taakse.
Se asia on Kuningas Jeesus, suurin kaikista.
Martin Luther Kingin tavoin voimme olla osa vaarallista julistusta, -
joka vaatii omistautumista ja uhrauksia, -
jotta tuloksena olisi kestävä muutos ja vapaus kaikille.
Sellainen minulle tulee mieleen vaarallisesta julistuksesta.
Se innostaa minua.
Matt. 5:1:ssä Jeesus alkaa esitellä uutta tietä: -
"Kun hän näki kansanjoukot, nousi hän vuorelle; ja [istuutui]".
Hän ei istuutunut pitämään taukoa.
Hän istuutui mullistaakseen maailman vaarallisella julistuksella.
Katsotaan autuaaksijulistuksia.
Matt. 5:3: "Autuaita ovat hengellisesti köyhät, -
sillä heidän on taivasten valtakunta." Se on ylösalaisin.
Kaikissa julistuksen kohdissa huomataan, että tie ylös käy alakautta.
"Autuaita ovat hengellisesti köyhät, sillä heidän on taivasten valtakunta."
Sen voima on juuri siinä.
Vaarallisella julistuksella Jumala kutsuu meitä elämään epätavallisesti.
John Stott, englantilainen raamatun- opettaja, pastori ja julistaja sanoi, -
että vuorisaarnan avainjae on Matt. 6:8, jossa Jeesus sanoo: -
"Älkää siis olko heidän kaltaisiaan..."
Jeesus tarkoittaa: "Älkää olko kuin uskonnolliset kiihkoilijat, -
kuin ne, jotka kahlitsevat ihmisiä -
ja koettavat pitää heidät lailla sidottuina."
Jeesus sanoo: "Älä ole heidän kaltai- sensa. On olemassa parempi tie."
Se oli vaarallinen julistus erilaisesta tiestä. Tahdomme olla osa sitä.
Vuorisaarnassa Jeesus sanoi yhä uudestaan: -
"Te olette kuulleet sanotuksi... Mutta minä sanon teille..."
Hän sanoo sen yhä uudestaan ja uudestaan.
Jeesus toi uuden tavan, erilaisen kulttuurin, vaarallisen julistuksen.
Esimerkiksi: "Te olette kuulleet sanotuksi: 'Silmä silmästä -
ja hammas hampaasta'. Mutta minä sanon teille: käännä toinenkin poski."
Se on vaarallinen julistus.
Uskon, että meidät on kutsuttu elämään epätavallista elämää, -
joka kumpuaa sisimmästä ulospäin. Kyse ei ole ulkoisista teoista.
Kyse on Jeesuksesta, historian saranasta, -
joka sulkee elämästämme kaiken vanhan.
Hän luo uutta, ja se kumpuaa meistä ulos edustaen sitä rakkauden, armon -
ja kauneuden vaarallista julistusta uusista aluista lähimmäisillemme.
Meidät on kutsuttu elämään epätavallisesti -
mutta sen lisäksi meillä on vaarallinen julistus, -
joka kutsuu meitä vaikuttamaan epätavallisesti.
Usko henkilökohtaisesti yksilönä ja uskotaan me kaikki yhdessä -
epätavalliseen vaikutukseen.
Raamattu ei sano: "Piilota lamppu vakan alle."
Kuunnelkaa jakeita Matt. 5:14―16 (The Message):
"Sen voi sanoa näinkin: Olette täällä valona, -
joka tuo esiin Jumalan värit maailmassa.
Jumalaa ei ole tarkoitus pitää salassa.
Me tuomme hänet julki, kuin vuorella olevan kaupungin.
Jos teen teistä valonkantajia, en kai minä piilota teitä vakan alle?
Minä nostan teidät lampunjalkaan.
Nyt kun olen nostanut teidät vuoren huipulle tai lampunjalkaan: loistakaa!
Pitäkää ovi avoinna. Olkaa anteliaita elämällänne.
Kun avaatte itsenne toisille, autatte ihmisiä avaamaan itsensä Jumalalle, -
taivaan anteliaalle Isälle."
"Nyt kun olen nostanut teidät vuoren huipulle: -
pitäkää ovi avoinna. Olkaa anteliaita."
Minusta se on vaarallinen julistus.
Eletään avoimesti -
omistautuen ihmeellisen epätavalliseen vaikutukseen.
Silloin näemme, miten seurakunta vaikuttaa ja muuttaa ihmisten elämää.
Eräs mies tuli Brisbanen Hillsong-seurakuntaan -
hieman yli kaksi vuotta sitten.
Hän oli käynyt seurakunnassa kerran aiemmin Sydneyssä.
Kokouksessa oli ollut 2 000 ihmistä. Hän oli ihan uusi eikä tiennyt mitään.
Pastori pyysi hänet lavalle lukemaan Raamattua.
Hän nousi lavalle; ehkä vasten tahtoaan.
Pastori kysyi: "Mitä kirjaa luet?" Hän vastasi: "Raamattua".
Kaikki nauroivat. Hän ei tajunnut, että Raamatussa on monia kirjoja.
Hän nolostui. Niinpä pastori kysyi: "Mitä sivun ylälaidassa lukee?"
Siinä luki Tiitus, ja hän lausui nimen väärin. Nauru vain kasvoi.
Hän oli niin nolostunut ja häpeissään, että hän vannoi istuuduttuaan, -
ettei hän enää koskaan mene seurakuntaan.
Hän meni naimisiin ja sai kolme lasta. Kolmas lapsi sairastui.
Hän järkyttyi kuultuaan siinä yhteydessä, -
että oli geneettisesti mahdotonta, että hän olisi pojan isä.
Hän ei ollut uskossa, ja avioliitto hajosi.
Hän meni uudelleen naimisiin, mutta pian hänellä diagnosoitiin syöpä.
Hänen vaimonsa hylkäsi hänet, koska ei tahtonut elää syöpäpotilaan kanssa.
Elämä meni syöksykierteellä alaspäin.
Hän sai toisen tyttöystävän, ja tämäkin jätti hänet.
Hän päätti, että hänen elämänsä on ohi. Hän päätti tehdä itsemurhan.
Hän ajatteli Brisbanen korkeinta kohtaa, joka on Gravatt-vuori.
Hän päätti mennä sen huipulle näkö- alapaikalle ja päättää siellä elämänsä.
Hillsong Brisbanen Gravatt-vuoren seurakunta -
on aivan vuoren juurella, siinä kiinni.
Mies asetti GPS:n näyttämään tietä näköalapaikalle.
Siinä seurakunnassa on perjantaisin iltakokous, joka on tupaten täynnä.
Hän yritti päästä autolla tekemään itsemurhaa vuorelle.
Hän ajoi sata metriä vuorenjuuren keskiosaa kohti.
Hän juuttui seurakuntaan tulevien ruuhkaan -
ja ajautui virran mukana parkkipaikalle.
Hän päätti: "Voisinhan minä mennä seurakuntaan."
Tilaisuudessa Jumala kosketti hänen sydäntään ja hän vain itki ja itki.
Viikon kuluttua hän tuli taas ja antoi elämänsä Kristukselle.
Kahden viikon kuluttua hänet kastettiin.
Kaunista!
Nyt kaksi vuotta myöhemmin hän on aktiivinen vapaaehtoinen, -
ja hänen poikansa kuuluu myös Brisbanen seurakuntaan.
Meidät on kutsuttu olemaan seurakunta, -
jonka perustus on vaarallinen armon, rakkauden ja rauhan julistus.
Jumala antaa meidän vaikuttaa epätavallisen paljon, -
kun ovet ovat auki ja sydämet anteliaita.
Meidät on kutsuttu siihen, että meillä seurakuntana on antelias henki -
ja nuorekas sydän. Se on vaarallinen julistus.
Meidät on kutsuttu elämään ja vaikuttamaan epätavallisesti, -
ja meidät on kutsuttu epätavallisiin lupauksiin ja siunauksiin.
Kaikki se kuvaillaan Matt. 5:ssä. Jakeissa 3―10 sanotaan: -
"Autuaita ovat hengellisesti köyhät, sillä heidän on taivasten valtakunta.
Autuaita ovat murheelliset, sillä he saavat lohdutuksen. Autuaita ovat ne,-
jotka isoavat ja janoavat vanhurskautta, sillä heidät ravitaan.
Autuaita ovat laupiaat, sillä he saavat laupeuden.
Autuaita ovat puhdassydämiset, sillä he saavat nähdä Jumalan.
Autuaita ovat rauhantekijät, -
sillä heidät pitää Jumalan lapsiksi kutsuttaman.
Autuaita ovat ne, joita vanhurskauden tähden vainotaan, -
sillä heidän on taivasten valtakunta." Se on vaarallinen julistus.
Joka asiassa julistus toi uuden tavan, vastakulttuurin.
Jokainen kohta alkaa siunauksella.
Kun elämme tämän julistuksen mukaan, -
tahdon julistaa sen siunauksia seurakunnallemme.
Päätä elää suuren ja vaarallisen julistuksen mukaan -
ja rakastaa ihmisiä ja osoittaa heille armoa.
Nuortentyössä, lastentyössä, yhteiskuntaohjelmassa, -
ja seurakuntien perustamisessa minä tahdon julistaa sitä siunausta.
Suurin nimi kaikista
Nostamme katseen: Kuningas on tullut
Maailman valkeus meitä kohti kurottaa
Ei ole toista nimeä Ei ole toista nimeä
Jeesus Kristus, Jumalamme
Istuu korkeuksissa Hän voittamaton on
Vuoret kumartuvat, kun Häntä korotamme
Ei ole toista nimeä Ei ole toista nimeä
Jeesus Kristus, Jumalamme
Jeesus
Joka kaupunki, kylä, kunta, kansa ja seurakunta, -
joka täällä on edustettuna, julistetaan tätä vielä kerran.
Maailma järkkyy
ja vapisee Hänen edessään
Kahleet katkeavat, kun taivas ja maa laulavat
Pyhä on nimi
Pyhä on nimi Jeesuksen
Jeesus, Jeesus
Maailma järkkyy
ja vapisee Hänen edessään
Kahleet katkeavat, kun taivas ja maa laulavat
Pyhä on nimi
Pyhä on nimi Jeesuksen
Olemmeko unohtaneet intiimin, -
ikuisen keskustelun Luojan -
ja luomakunnan välillä?
Mutta meitä vetää puoleensa kuiskaus, -
jotta kuulisimme -
ja saisimme aistit viritettyä, kun Hän odottaa, -
odottaa, -
odottaa vastaustamme.
Puhu. Minä kuuntelen.
Puhu. Me kuuntelemme.
Minkälainen manifesti, minkälainen julistus -
onkaan kiedottuna Jeesuksen autuaaksijulistukseen.
Ne kertovat asenteesta, jonka mukaan me tahdomme elää.
Siunausta ja mukavaa viikkoa! Liity seuraan ensi kerralla!
Suomennos: Maija Tuukkanen